**Συναίνεση για την χρήση βιομετρικών δεδομένων**

**με σκοπό την εξακρίβωση και επαλήθευση της ταυτότητας**

**(Ηλεκτρονική Ταυτοποίηση)**

Για την **διαδικασία της ηλεκτρονικής ταυτοποίησης σου θα γίνει χρήση και βιομετρικών δεδομένων**, που προκύπτουν από την λήψη δυναμικού αυτοπορτρέτου (dynamic-selfie) (φωτογραφία και κινούμενες εικόνες με ήχο σε πραγματικό χρόνο)) και των χαρακτηριστικών του προσώπου. Η χρήση του δυναμικού αυτοπορτρέτου και τα βιομετρικά στοιχεία που συλλέγουμε, μας επιτρέπουν μέσω τεχνολογιών όπως η εκμάθηση μηχανής (machine learning), η τεχνητή νοημοσύνη (Artificial Intelligence) σε συνδυασμό με την ανθρώπινη κρίση να επαληθεύσουμε εάν το πρόσωπο που αιτείται την εξ αποστάσεως ηλεκτρονική ταυτοποίηση είναι όντως το ίδιο με το πρόσωπο που εμφανίζεται στο προσκομιζόμενο έγγραφο ταυτοποίησης (δελτίο αστυνομικής ταυτότητας ή διαβατήριο κτλ).

Ειδικότερα για την **ηλεκτρονική** ταυτοποίηση ακολουθείται η παρακάτω διαδικασία:

* Λήψη εγγράφου ταυτοποίησης και επαλήθευση ότι το έγγραφο ταυτοποίησης ανήκει στα αποδεκτά κι έγκυρα έγγραφα ταυτοποίησης
* Έλεγχος αυθεντικότητας του εγγράφου με χρήση τεχνολογιών τεχνητής νοημοσύνης (Artificial Intelligence) και επεξεργασίας εικόνας (Image Processing) όπως ανίχνευση οπτικών χαρακτηριστικών (Visual Characteristics Detection), αντιστοίχιση εικόνας τύπου εγγράφου (Document Type Image Matching), επαλήθευση εμπρός-πίσω όψης του εγγράφου ταυτοποίησης (Front-Back ID Verification).
* Εξαγωγή των στοιχείων του εγγράφου ταυτοποίησης με χρήση τεχνολογιών οπτικής αναγνώρισης χαρακτήρων (OCR)
* Αυτόματη λήψη δυναμικού αυτοπορτρέτου (dynamic-selfie), του ταυτοποιούμενου χρήστη το οποίο βασίζεται στη δυναμική και όχι στη στατική λήψη φωτογραφιών του φυσικού προσώπου ώστε να διασφαλίζεται ότι αυτό μετέχει ζωντανά στη διαδικασία (liveness)
* Επιβεβαίωση ταυτοποίησης του χρήστη με το πρόσωπο που απεικονίζεται στο έγγραφο ταυτοποίησης με χρήση βιομετρικής ανάλυσης.

Για την επιβεβαίωση των ελέγχων του αποτελέσματος με χρήση της παραπάνω τεχνολογίας, η COSMOTE Payments δύναται επιπρόσθετα να αξιοποιήσει εξειδικευμένο εκπρόσωπο για τον έλεγχο των στοιχείων της ψηφιακής ανάλυσης και την τελική ταυτοποίηση.

Χωρίς την συναίνεση σου δεν μπορούμε να προχωρήσουμε στην ταυτοποίηση σας.

Οι πληροφορίες που προκύπτουν από την ανάλυση των βιομετρικών σας δεδομένων χρησιμοποιούνται αποκλειστικά και μόνο για τον σκοπό της ηλεκτρονικής ταυτοποίησης. Η COSMOTE Payments διατηρεί ως αποδεικτικό διενέργειας της παραπάνω διαδικασίας που περιγράψαμε το αποτέλεσμα της επεξεργασίας των βιομετρικών σας δεδομένων και όχι τα ίδια τα δεδομένα. Τα βιομετρικά σας δεδομένα δεν αποθηκεύονται για την εξ αποστάσεως ηλεκτρονική ταυτοποίηση.